BAGUIO CITY - Malamlamayan ita ti bangkay ti duwa a minero gapu iti gas suffocation sadiay Piket, Caponga, Tublay, Benguet.
Nabigbig dagitoy ada Francis Sagudin, agtawen iti tallopulo ket siyam , tubo ti Batan, Kabayan, Benguet ken ni Marlon Agsalo, agtawen iti duwapulo ket maysa, tubo ti Betwag Caponga , Tublay, Benguet ken pada nga awanan iti asawa bayat a nabigbig ti agtagikua iti nasao a pagminasan ani Elvis Depaynos, agtawen iti tallopulo ket innem , tubo ken residente ti Shilan, La Trinidad, Benguet.
Sigun kenni PS/Supt. Rolly Albino, Chief of Police ti Tublay Municipal Police Station, agarup alas kuwatro ti malem idi kalman nga simrek iti pagminasan dagiti biktima ken rinumuarda iti pasado ala sais ti malem.
Maibasar iti report, nagsubli ni Sagudin iti uneg ti pagminasan gaputa adda ti nalipatanna, idi saan a mauray ni Agsalo ni Sagudin ket sinurotna iti uneg ti pagminasan ken ditan metten a napasamak ti nasao nga insidente.
Maipalagip nga immunan a nagbalaag ken sinuspinder ni Benguet Governor Nestor Fongwan ken Mines and Geosciences Bureau (MGB) - Cordillera ti operasyon dagiti Small Scale Mining iti probinsiya ti Benguet gapu iti agtultuloy a panagbayakabak ti tudo nga ituntunda ti southwest monsoon.
ilo_Latn ilo_Latn ilo_Latn ilo_Latn ilo_Latn